Sami Salo

| Sami Salo |
| --- | --- |
 Sami Salo NHL-seura Tampa Bay Lightningin riveissä vierasottelussa Pittsburgh Penguinsia vastaan maaliskuussa 2014.
Henkilötiedot
Syntynyt: 2. syyskuuta 1974 (ikä 50) Turku
Kansalaisuus:   Suomi
Jääkiekkoilija
Lempinimi:  The Finnish McInnis
Pelipaikka:  oikea puolustaja
Maila:  oikea
Pituus:  191 cm
Paino:  96 kg
Seura
Seura:  TPS
Sarja:  SM-liiga
Pelinumero:  6
Tehtävä:  valmentaja
Pelaajaura
Pääsarjaura:  1994–2014
Seurat:  Turun Palloseura (SML) Helsingin Jokerit (SML) Frölunda HC (SEL) Manitoba Moose (AHL) Detroit Vipers (IHL) Ottawa Senators (NHL) Vancouver Canucks (NHL) Tampa Bay Lightning (NHL)
NHL-varaus:  239. varaus, 1996 Ottawa Senators
  [ Muokkaa Wikidatassa ]   
| Mitalit | Mitalit | Mitalit |  |
| --- | --- | --- | --- |
|  Sami Salo Suomen jääkiekkomaajoukkueen peliasussa Vancouverin talviolympialaisissa vuonna 2010 voitettuaan olympiapronssia. |  Sami Salo Suomen jääkiekkomaajoukkueen peliasussa Vancouverin talviolympialaisissa vuonna 2010 voitettuaan olympiapronssia. |  Sami Salo Suomen jääkiekkomaajoukkueen peliasussa Vancouverin talviolympialaisissa vuonna 2010 voitettuaan olympiapronssia. |  |
Maa:   Suomi
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Torino 2006 | jääkiekko |  |
|  Pronssia | Vancouver 2010 | jääkiekko |  |
|  Pronssia | Sotši 2014 | Jääkiekko |  |
| MM-kilpailut  | MM-kilpailut  | MM-kilpailut  |  |
|  Hopeaa | Saksa 2001 | jääkiekko |  |
| Maailmancup  | Maailmancup  | Maailmancup  |  |
|  Hopeaa | 2004 | jääkiekko |  |
Sami Sakari Salo (s. 2. syyskuuta 1974 Turku) on suomalainen uransa päättänyt jääkiekkoilija. Salo oli pelipaikaltaan puolustaja.
Ottawa Senators varasi Salon NHL:ään vuoden 1996 varaustilaisuuden yhdeksännellä kierroksella numerolla 239. Hänen uransa NHL:ssä käynnistyi kaudella 1998–1999 erinomaisesti sujuneiden Jääkiekon SM-liigassa vietettyjen kausien jälkeen. Ottawassa Salo onnistui vakiinnuttamaan paikkansa NHL:ssä varsin nopeasti pelaten tulokaskaudellaan 61 runkosarjan ottelua. Vuonna 2002 Ottawa kauppasi Salon Vancouver Canucksiin vaihdossa hyökkääjä Peter Schaeferiin. Vancouverissa Salo nousi nopeasti joukkueensa puolustajien parhaimmistoon, mutta lähes kymmenen yhteisen kauden jälkeen hän siirtyi Vancouverista Tampa Bay Lightningiin, jonka kanssa hän solmi kaksivuotisen sopimuksen vuoden 2012 kesällä.
NHL:n puolustajien kaikkien aikojen tehotilastossa Salo on paras suomalainen teholukemallaan +130, mikä on koko liigan 72. paras lukema. Hän teki NHL-urallaan enemmän jatkoaikamaaleja kuin kukaan toinen suomalaispuolustaja. Seitsemällä jatkoaikamaalillaan hän on kaikkien puolustajien tilastossa jaetulla 11. sijalla. Lisäksi hän on tehnyt enemmän voittomaaleja kuin kukaan muu suomalainen puolustaja, 24. Tässä tilastossa Salo on koko liigan puolustajien joukossa jaetulla 43. sijalla. Tosin hänen edellään on kanadansuomalainen puolustaja Chris Pronger 27 voittomaalilla. Hän on Salon edellä myös puolustajien tehotilastossa teholukemallaan +183.
Salon vahvuuksiin voidaan lukea erinomainen, tarkka ja voimakas lyöntilaukaus, hyvä pelinlukutaito ja hyvä avaussyöttö. Kookkaana pelaajana Salo on myös luotettava puolustaja. Hänen heikkouksiaan ovat loukkaantumisherkkyys sekä ajoittainen liian pehmein ottein pelaaminen kokoonsa nähden.